Nyeste Skilderie af Kiøbenhavn, 1822-03-26
Jndenlandske Efterretninger. Af en authentisk Bekjendtgjørelse angaaende Sparecassen i Kjøbenhavn og dens Omegn sees, at i de første 1 1/2 Aar af dens Tilværelse, indtil den 11te November f. A., have været indskudte af 1305 Jnteressentere 68,767 Rbdlr. 34 s. Repræsentativer, og 33,873 Rbdlr. 36 s. rede Sølv. Antallet af dem, som have gjort Jndskud, var d. II d. M. opvoxet til 1544, og Beløbet af de indskudte Capitaler 91, 127 Rbdlr. 17 tz. Repræsentativer, samt 46,585 Rbdlr. 54 s. rede Sølv. Det forholdsviis største Antal af Jnteressentere ere Børn, af hvilke der indtil den 11 Nov. har været gjort Jndskud for 617. Af dem have 64 igjen erholdt deres fulde Jndskud med Renter tilbage, saa at 653 Børn havde den 11 Nov. indestaaende i Sparecassen 13,394 Rbdlr. 81 s. Repræsentativer og 14, 935 Rbdlr. 7 s. rede Sølv. Adskillige Forældre, fornemmeligen af Borgerstanden, have gjort regelmæssige, tildeels ugentlige, Jndskud af enkelte Mark, og derved for deres Børn opsamlet forholdsviis ikke ubetydelige Summer. Af nogle er det bestemt, at Jndskuddenskulle henstaae til Børnenes Confirmation, eller indtil de have udtjent deres Drengeaar hos Haandværksmestere. Næst efter Børn udgjorde den 11 Nov. Tjenestetiendet det største Antal, nemlig 247, som tilsammen havde indestaaende 14,078 Rbdlr. 63 tz. Repræsentativer og 2005 Rbdlr. 90 s. rede Sølv. Af disse 247 Tyender var 145 Tjenestepiger. Jalt havde 287 gjort Jndskud. Blandt de 40, som erholdt deres fulde Jndskud tilbage, er det Directionen bekiendt, at flere fordrede disse som Bidrag til deres Boesættelse. De hyppigste Jndskud fra denne Classe ere indkomne ved de almindelige Skiftetider og strax efter Nytaar. At en stor Deel af Jndskuddene har bestaaet i forhen opsparede Summer, derom vidner Størrelsen af de første Jndskud fra flere af denne Classe. Af Haandværksclassen havde den 11 Nov. 77 Personer indestaaende 6,783 Rbdlr. 2 s. Repræsentativer og 555 Rbdlr. 66 s. rede Sølv, 30 havde erholdt deres fulde Jndskud med Renter tilbage, saa at ialt 107 Personer af denne Classe havde gjort Jndskud. Blandt disse have Haandværksvende de betydeligste Summer, som en Deel af dem, efter deres Yttringer, har besluttet at ville lade henstaae indtil de kunne nedsætte sig som Mestere. Nogle Haandværksdrenge have gjort smaae Jndskud, der rimeligen kunne antages at hidrøre fra erholdte Drikkepenge. Af saadanne Personer, som ikke kunne henføres til nogen af de foranførte Classer, havde 219 Jnteressentere, den 11 Nov., indestaaende 22,434 Rbdlr. 43 tz. Repræsentativer og 10,581 Rbdlr. 32 s. rede Sølv. 75 Personer herhid hørende havde faaet deres fulde Jndskud med Renter tilbage, saa at ialt 294 havde indsat Penge i Cassen. At ikke faa Jnteressentere, fornemmelig af Borger= og Almuestanden, have ved deres Jndskud havt til Hensigt, Tid efter anden at sammensvare sig Huusleien, kan skjønnes af de hyppige Udbetalinger, som ved Flytte tiderne fordredes. Ved Flyttedagen i April og October f. A. uddroges saaledes 22600 Rbdlr. Repræsentativer og 1773 Rbdlr. rede Sølv. Flere Familier have i Sygdomstilfælde havt Hjelp af deres i Sparecassen opsamlede Smaasummer. Derom overbevistes Directionen især ved den i Vinteren 1820 og 1821 herskende Meslingesygdom, da adskillige Forældre, ved at fordre deres indskudte Summer tilbage, yttrede, at deres Børns Sygdom var Anledning dertil. Nogle have ved deres Jndskud gjort det til Betingelse, at de skulde henstaae til Bestridelsen af deres Begravelses Omkostninger, for at deres Efterladte ikke skulde sættes i Forlegenhed ved denne nødvendige Udgivt. Jnteressenternes 4 Procent Renter vare, efter Regnskabets Udvisende, indtil den 11 Maji f. A., 826 Rbdlr. 72 s. Repræsentativer, og 467 Rbdlr. 17 s. rede Sølv. Naar hertil føies det dem, den 11 Nov. sidstleden tilkommende Rentebeløb, 892 Rbdlr. 80 tz. Repræsentativer og 445 Rbdlr. 25 s. rede Sølv, hvilket først kan anføres i næste Regnskab, bliver det 1719 Rbdlr. 56 s. Repræsentativer og 912 Rbdlr. 42 s. rede Sølv, som Sparecassen i de første 1 1/2 Aar har ydet sine Jnteressentere i Renter. Jkkun meget faa Deeltagere have hævet disse i Renteterminerne, saa at næsten hele den sidstnævnte Sum er bleven en Capitalforøgelse af Jndskuddene.